প্রকাশের সময় : ফেব্রুয়ারি ২০, ২০১৯, ১:৫৩ অপরাহ্ণ
আপডেট সময় : ফেব্রুয়ারি ২০, ২০১৯ at ১:৫৩ অপরাহ্ণ
শাকিল আহমেদ: আমরা সার্বিকভাবে চেষ্টা করে যাচ্ছি নাগরিকদের একটি পরিচ্ছন্ন নগর উপহার দিতে উল্লেখ করে ঢাকা দক্ষিণ সিটি কর্পোরেশনের মেয়র সাঈদ খোকন বলেছেন, নাগরিকরা একটু সচেতন হলেই পরিচ্ছন্ন নগরী গড়ে তোলা সম্ভব।
বুধবার রাজধানীর লালবাগ কেল্লার সামনে থেকে পরিস্কার পরিচ্ছন্নতা অভিযানের উদ্বোধনকালে তিনি এসব কথা বলেন।
ঢাকা দক্ষিণ সিটি কর্পোরেশনের ২৫ ও ২৬ নম্বর ওয়ার্ডের যৌথ উদ্যোগে এবং নাগরিক অধিকার সংরক্ষণ ফোরামের(নাসফ) সহযোগীতায় জনসচেতনতা সৃষ্টির লক্ষ্যে এই পরিচ্ছন্নতা কার্যক্রমের আয়োজন করা হয়।
মেয়র বলেন, এই শহরে প্রতি বর্গকিলোমিটার এলাকায় লাখো মানুষ বাস করে অথচ বিশ্বের অন্যান্য ভালো শহরে সেখানে বাস করে ৩/৪ হাজার জন। তাই এই আমাদের এই শহরটা পুরোপুরি পরিচ্ছন্ন হতে হলে সবার আগে নাগরিকদের সচেতন হতে হবে। আপনাদের একটু সচেতনাই পারে শহরাটাকে সুন্দরভাবে গড়ে তুলতে। আমাদের পরিচ্ছন্ন কর্মীরা রাত থেকে শুরু সকাল পর্যন্ত পরিচ্ছন্নতার কাজ করে। আর নাগরিকরা বা দোকনাদাররা সকালে এসে ব্যবসায়ীক প্রতিষ্ঠান ঝাঁড়ু দিয়ে সেই ময়লা রাস্তাতেই ফেলেন। তাহলে সারা রাত আমাদের পরিচ্ছন্নতা কর্মীরা পরিচ্ছন্ন করে কী লাভ হলো। তাই সবার প্রথমে আপনাদের সচেতন হতে হবে।
জনসচেতনরার লক্ষ্যে পরিচ্ছন্ন অভিযানে অংশ নেওয়া শিক্ষার্থীদের উদ্দেশ্যে সাঈদ খোকন বলেন, আগেকার মানুষটা বাজারে যেত চটের ব্যাগ বাসায় থেকে নিয়ে, আর মাছ কেনার জন্য খলই জাতীয় একটা পাত্র ব্যবহার করতো। তাতে করে এই পলিব্যাগ অন্যান্য ব্যাগ দিয়ে শহরটা অতটা অপরিচ্ছন্ন হতো না। কিন্তু এখন আমরা খালি হাতে বাজারে গিয়ে বিভিন্ন ব্যাগ ভর্তি করে বাজার করে আনি। আর সেগুলো ব্যাগগুলো বাহিরে ফেলে দিই। তাতে করে আমাদের শহর আরও পরিচ্ছন্ন হয়। তাই তোমরা শিক্ষার্থীদের এ বিষয়ে সচেতন হতে হবে। বাসায় গিয়ে বাবা-চাচা, দাদা বা আত্মীয় স্বজনদের বলবে উনারা যেন চটের ব্যাগ নিয়ে বাজারে যায়। এভাবেই সবাই সবার জায়গা থেকে একটু সচেতন হলেই আমরা এবং আমাদের আগামী প্রজন্ম একটি সুস্থ্য, পরিচ্ছন্ন শহর উপহার পাবে।
২৫ নম্বর ওয়ার্ড কাউন্সিলর ও লালবাগ আওয়ামী লীগের সভাপতি দেলোয়ার হোসেনের সভাপতিত্বে পরিচ্ছন্নতা কার্যক্রম অনুষ্ঠানে আরও উপস্থিত ছিলেন ঢাকা-৭ আসনের সংসদ সদস্য হাজী মো: সেলিম, এফবিসিসিআই এর পরিচালক ও সাংস্কৃতিক ব্যক্তিত্ব শমী কায়সার, ঢাকা দক্ষিণ সিটি কর্পোরেশনের প্রধান বর্জ্য ব্যবস্থাপক জাহিদ হোসেন, অতিরিক্ত প্রধান বর্জ্য ব্যবস্থাপক খন্দকার মিল্লাতুল ইসলাম, ডিএসসিসির ২৪ নম্বর ওয়ার্ড কাউন্সিলর মোকাদ্দেস হোসেন জাহিদ, ২৬ নম্বর ওয়ার্ড কাউন্সিলর হাসিবুর রহমান মানিক প্রমুখ।